b'\n_START_ARTICLE_\n\xc5\xa0iauli\xc5\xb3 sanatorin\xc4\x97 mokykla\n_START_SECTION_\nMokykla\n_START_PARAGRAPH_\n\xc5\xa0iauli\xc5\xb3 sanatorin\xc4\x97 mokykla \xc4\xafkurta 1970 m. ir yra vienintel\xc4\x97 mokykla respublikoje, kurioje gydomi ir mokomi vaikai, sergantys skolioze (stuburo i\xc5\xa1krypimu), stuburo osteochondropatija, kr\xc5\xabtin\xc4\x97s l\xc4\x85stos deformacijomis ir kt. \xc4\xae mokykl\xc4\x85 gydytis ir mokytis priimami 7-17 met\xc5\xb3 (2-10 klas\xc4\x97s) vaikai i\xc5\xa1 visos respublikos, turintys gydytoj\xc5\xb3 ortoped\xc5\xb3 siuntim\xc4\x85. Gydoma konservatyviu kompleksiniu b\xc5\xabdu: gydomoji k\xc5\xabno kult\xc5\xabra, plaukimas, masa\xc5\xbeas, fizioterapija. Didelis d\xc4\x97mesys gydymo metodikoje skiriamas gr\xc5\xabdinimui, aeracijai. Mokykla taip pat turi internato savybi\xc5\xb3 - mokykla turi savo bendrabut\xc4\xaf, kuriame mokiniai miega per nakt\xc4\xaf ir ilsisi dien\xc4\x85, o pamok\xc5\xb3 ruo\xc5\xa1a taip pat vyksta mokykloje. \xc4\xae mokini\xc5\xb3 dienos grafik\xc4\x85 yra \xc4\xaftrauktas ir dienos poilsis (piet\xc5\xb3 miegas). Pamok\xc5\xb3 ir pamok\xc5\xb3 ruo\xc5\xa1os metu moksleiviai dirba gul\xc4\x97dami, kad stuburas b\xc5\xabt\xc5\xb3 kuo ma\xc5\xbeiau apkrautas.\n_START_SECTION_\nMokiniai\n_START_PARAGRAPH_\n\xc5\xa0iuo metu mokykloje mokosi apie 100-120 mokini\xc5\xb3 i\xc5\xa1 \xc4\xafvairi\xc5\xb3 Lietuvos miest\xc5\xb3 ir miesteli\xc5\xb3, taip pat su \xc4\xafvairiomis ligomis ir \xc4\xafvairiu i\xc5\xa1silavinimu.'